****

**ΕΛΛΗΝΙΚΗ∆ΗΜΟΚΡΑΤΙΑ**

**ΝΟΜΟΣ ΞΑΝΘΗΣ**

**∆ΗΜΟΣ ΞΑΝΘΗΣ**

**∆ΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ**

«**ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ»**

**Αριθμός μελέτης: Υ2/2022**

**ΠΡΟΫΠΟΛΟΓΙΣΜΟΣ ΜΕΛΕΤΗΣ**

**για δύο έτη**

**23.418,64€**

**ΠΕΡΙΕΧΟΜΕΝΑ**

- ΤΕΧΝΙΚΗ ΠΕΡΙΓΡΑΦΗ

- ΕΝ∆ΕΙΚΤΙΚΟΣ ΠΡΟΫΠΟΛΟΓΙΣΜΟΣ

- ΠΙΝΑΚΑΣ ΕΓΚΑΤΑΣΤΑΣΕΩΝ - ΤΟΠΟΥ ΠΑΡΟΧΗΣ ΥΠΗΡΕΣΙΩΝ

****

**ΕΛΛΗΝΙΚΗ ∆ΗΜΟΚΡΑΤΙΑ Ξάνθη, 5 Μαΐου 2022**

**ΝΟΜΟΣ ΞΑΝΘΗΣ**

**∆ΗΜΟΣ ΞΑΝΘΗΣ**

**∆ΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ**

**«ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ»**

**για δύο έτη**

**23.418,64 €**

**Τ Ε Χ Ν Ι Κ Η Π Ε Ρ Ι Γ Ρ Α Φ Η**

Με βάση την κείμενη νομοθεσία, όσες επιχειρήσεις (ή ΟΤΑ) απασχολούν από πενήντα (50) και άνω εργαζόµενους ή όσες έχουν έστω και ένα εργαζόμενο, εφόσον οι εργασίες τους είναι σχετικές µε μόλυβδο, αμίαντο, βιολογικούς παράγοντες, καρκινογόνους παράγοντες πρέπει να απασχολούν γιατρό εργασίας (Π.∆. 94/1987, Π.∆. 212/2006, Π.∆. 186/95, Π.∆. 399/1994, Π.∆. 338/2001, όπως αυτά έχουν τροποποιηθεί και ισχύουν).

**1.Χρόνος απασχόλησης γιατρού εργασίας**

Ο ελάχιστος πραγματικός χρόνος ετήσιας απασχόλησης του γιατρού εργασίας σε κάθε περίπτωση δεν μπορεί να είναι μικρότερος των 75 ωρών ετησίως (παρ.2 του άρθρου 21 Ν.3850/2010) και ο συνολικός μέγιστος (ετήσιος) πραγματικός χρόνος απασχόλησης δεν µπορεί να υπερβαίνει τον προβλεπόµενο χρόνο απασχόλησης µισθωτού.

Με βάση την κατηγοριοποίηση του άρθρου 10 του Ν. 3850/2010 καθορίζονται συντελεστές οι οποίοι πολλαπλασιάζονται µε τον αριθμό των εργαζομένων και δίνουν ως αποτέλεσμα τις ώρες εργασίας του γιατρού εργασίας (παρ. 1 του άρθρου 21 του Ν.3850/2010). Το διοικητικό προσωπικό του Δήμου Ξάνθης, σύμφωνα µε τα παραπάνω, ανήκει στην κατηγορία Γ (χαμηλή επικινδυνότητα), µε συντελεστή 0,4 και το εργατοτεχνικό προσωπικό αυτού ανήκει στην κατηγορία Β (μεσαία επικινδυνότητα), µε συντελεστή 0,6.

**ΕΝ∆ΕΙΚΤΙΚΟΣ ΧΡΟΝΟΣ ΑΠΑΣΧΟΛΗΣΗΣ**

|  |  |  |  |
| --- | --- | --- | --- |
| **Κατηγορία υπηρετούντος προσωπικού** | **Αριθµός εργαζοµένων** | **Συντελεστής** | **Ώρες ετήσιας εργασίας** |
| Διοικητικό προσωπικό (μόνιμοι και ΙΔΑΧ) | 140 | 0,4 | 56 |
| Διοικητικό προσωπικό (ΙΔΟΧ) | 10 | 0,4 | 4 |
| Διοικητικό προσωπικό (Κοινωφελής εργασίας ΟΑΕΔ) | 49 | 0,4 | 19,6 |
| Εργατοτεχνικό προσωπικό (μόνιμοι και ΙΔΑΧ) | 128 | 0,6 | 76,8 |
| Εργατοτεχνικό προσωπικό (ΙΔΟΧ) | 130 | 0,6 | 78 |
| Εργατοτεχνικό προσωπικό (Κοινωφελής εργασίας ΟΑΕΔ) | 59 | 0,6 | 35,4 |
|  |  | **ΣΥΝΟΛΟ** | **269,8** |

Επομένως μέγιστος χρόνος απασχόλησης του γιατρού εργασίας είναι οι **269,8 ώρες**, ο οποίος όμως θα κυμαίνεται αναλόγως του αριθμού των εργαζομένων που θα απασχολούνται κατά τη διάρκεια της σύμβασης.

Σε περίπτωση αλλαγής της υφιστάμενης κατάστασης του προσωπικού ως προς τον αριθμό των εργαζομένων λόγω πρόσληψης, λήξης της σύμβασης, συνταξιοδότησης, διαθεσιμότητας, κινητικότητας κλπ θα υπάρχει έγγραφη ενημέρωση από την υπηρεσία και αντίστοιχη αύξηση ή μείωση των ωρών εργασίας με αντίστοιχη αύξηση ή μείωση του κόστους, με βάση την προσφερθεί σα τιμή ανά ώρα.

**2. Ανάθεση καθηκόντων και διαδικασία για τη σύναψη σύµβασης**

Ο Δήμος Ξάνθης, προκειμένου να ανταποκριθεί στην υποχρέωση για την ανάθεση καθηκόντων σε γιατρό εργασίας, δύναται να επιλέξει µεταξύ της ανάθεσης των καθηκόντων σε εργαζόµενους στο ∆ήµο ή σε άτοµα εκτός του ∆ήµου ή σύναψης σύµβασης µε τις Εξωτερικές Υπηρεσίες Προστασίας και Πρόληψης (ΕΞΥΠΠ) του άρθρου 23 του Ν. 3850/2010. Στην περίπτωση που παρέχονται υπηρεσίες τεχνικού ασφαλείας και γιατρού εργασίας αυτοί οφείλουν να συνεργάζονται ανάλογα με τις ανάγκες του φορέα (άρθρο 9 παρ.1 και 2 του Ν.3850/2010).

**3. Τόπος παροχής των υπηρεσιών**

Η παροχή των υπηρεσιών του γιατρού εργασίας θα γίνεται στα πλαίσια των επισκέψεων του γιατρού σε όλες τις εγκαταστάσεις του ∆ήµου (επισυνάπτεται πίνακας τόπου παροχής υπηρεσιών του Δήµου). Κατά τις επισκέψεις αυτές ο γιατρός θα έχει επαφές µε τον υπεύθυνο που θα οριστεί σε κάθε εγκατάσταση.

**4. Αρμοδιότητες γιατρού εργασίας**

Οι αρμοδιότητες του ιατρού εργασίας περιγράφονται στα άρθρα 17 και 18 του Ν.3850/2010. Οι αρμοδιότητες αυτές είναι συμβουλευτικές προς τον εργοδότη, τους εργαζόμενους και τους εκπροσώπους τους. Επίσης ο γιατρός εργασίας έχει την υποχρέωση επίβλεψης της υγείας των εργαζομένων. Πιο συγκεκριµένα:

Παρέχει υποδείξεις και συµβουλές στον εργοδότη, στους εργαζόμενους και στους εκπροσώπους τους, γραπτά ή προφορικά, σχετικά µε τα µέτρα που πρέπει να λαµβάνονται για τη σωµατική και ψυχική υγεία των εργαζοµένων. Τις γραπτές υποδείξεις ο γιατρός εργασίας καταχωρεί στο ειδικό βιβλίο του άρθρου 14 του Ν.3850/2010. Ο εργοδότης λαµβάνει γνώση ενυπογράφως των υποδείξεων που καταχωρούνται σε αυτό το βιβλίο (παρ.1 του άρθρου 17 του Ν.3850/2010).

Ειδικότερα ο γιατρός εργασίας συμβουλεύει σε θέματα:

α) σχεδιασµού, προγραμματισμού, τροποποίησης της παραγωγικής διαδικασίας, κατασκευής και συντήρησης εγκαταστάσεων, σύµφωνα µε τους κανόνες υγείας και ασφάλειας των εργαζοµένων,

β) λήψης μέτρων προστασίας κατά την εισαγωγή και χρήση υλών και προµήθειας µέσων εξοπλισµού,

γ) φυσιολογίας και ψυχολογίας της εργασίας, εργονοµίας και υγιεινής της εργασίας, της διευθέτησης και διαµόρφωσης των θέσεων και του περιβάλλοντος της εργασίας και της οργάνωσης της παραγωγικής διαδικασίας,

δ) οργάνωσης υπηρεσίας παροχής πρώτων βοηθειών,

ε) αρχικής τοποθέτησης και αλλαγής θέσης εργασίας για λόγους υγείας, προσωρινά ή µόνιµα, καθώς και ένταξης ή επανένταξης µειονεκτούντων ατόµων στην παραγωγική διαδικασία, ακόµη και µε υπόδειξη αναµόρφωσης της θέσης εργασίας (παρ.2 του άρθρου 17 του Ν.3850/2010),

Επίσης ο γιατρός εργασίας συντάσσει μελέτη που αφορά τους εμβολιασμούς εργαζομένων σύμφωνα µε το Ν. 1503/2006.

Αν ο εργοδότης διαφωνεί µε τις γραπτές υποδείξεις και συµβουλές του γιατρού εργασίας, οφείλει να αιτιολογεί τις απόψεις του και να τις κοινοποιεί στην Ε.Υ.Α.Ε. ή στον εκπρόσωπο των εργαζομένων. Σε περίπτωση διαφωνίας η διαφορά επιλύεται από τον επιθεωρητή εργασίας και µόνο (παρ.4 του άρθρου 20 του Ν.3850/2010).

Ο γιατρός εργασίας δεν επιτρέπεται να χρησιµοποιείται για να επαληθεύει το δικαιολογημένο ή µη, λόγω νόσου, απουσίας του εργαζομένου (παρ.3 του άρθρου 17 του Ν.3850/2010).

Ο γιατρός εργασίας προβαίνει σε ιατρικό έλεγχο των εργαζοµένων σχετικό µε τη θέση εργασίας τους, µετά την πρόσληψή τους ή την αλλαγή θέσης εργασίας, καθώς και σε περιοδικό ιατρικό έλεγχο κατά την κρίση του επιθεωρητή εργασίας, ύστερα από αίτηµα της Ε.Υ.Α.Ε., όταν τούτο δεν ορίζεται από το νόµο.

Μεριμνά για τη διενέργεια ιατρικών εξετάσεων και µετρήσεων παραγόντων του εργασιακού περιβάλλοντος σε εφαρµογή των διατάξεων που ισχύουν κάθε φορά.

Εκτιµά την καταλληλότητα των εργαζοµένων για τη συγκεκριµένη εργασία, αξιολογεί και καταχωρεί τα αποτελέσµατα των εξετάσεων, εκδίδει βεβαίωση των παραπάνω εκτιµήσεων και την κοινοποιεί στον εργοδότη. Το περιεχόµενο της βεβαίωσης πρέπει να εξασφαλίζει το ιατρικό απόρρητο υπέρ του εργαζοµένου και µπορεί να ελεγχθεί από τους υγειονοµικούς επιθεωρητές του Υπουργείου Εργασίας και Κοινωνικής Ασφάλισης, για την κατοχύρωση του εργαζοµένου και του εργοδότη (παρ.1 του άρθρου 18 του Ν.3850/2010).

Ο γιατρός εργασίας επιβλέπει την εφαρµογή των µέτρων προστασίας της υγείας των εργαζοµένων και πρόληψης των ατυχηµάτων.

Για το σκοπό αυτό:

α) επιθεωρεί τακτικά τις θέσεις εργασίας και αναφέρει οποιαδήποτε παράλειψη, προτείνει µέτρα αντιμετώπισης των παραλείψεων και επιβλέπει την εφαρµογή τους,

β) επεξηγεί την αναγκαιότητα της σωστής χρήσης των ατοµικών µέτρων προστασίας,

γ) ερευνά τις αιτίες των ασθενειών που οφείλονται στην εργασία, αναλύει και αξιολογεί τα αποτελέσµατα των ερευνών και προτείνει µέτρα για την πρόληψη των ασθενειών αυτών,

δ) επιβλέπει τη συμμόρφωση των εργαζομένων στους κανόνες υγείας και ασφάλειας των εργαζοµένων, ενηµερώνει τους εργαζοµένους για τους κινδύνους που προέρχονται από την εργασία τους, καθώς και για τους τρόπους πρόληψής τους,

ε) παρέχει επείγουσα θεραπεία σε περίπτωση ατυχήµατος ή αιφνίδιας νόσου. Εκτελεί προγράµµατα εμβολιασμού των εργαζομένων (παρ.2 του άρθρου 18 του Ν.3850/2010).

στ) Διενεργεί εμβολιασμούς αν παραστεί ανάγκη.

Ο γιατρός εργασίας έχει υποχρέωση να τηρεί το ιατρικό και επιχειρησιακό απόρρητο (παρ.3 του άρθρου 18 του Ν.3850/2010).

Ο γιατρός εργασίας αναγγέλλει µέσω της επιχείρησης, στην Επιθεώρηση Εργασίας ασθένειες των εργαζομένων που οφείλονται στην εργασία, καθώς και εργατικά ατυχήματα (παρ.4 του άρθρου 18 του Ν.3850/2010).

Ο γιατρός εργασίας πρέπει να ενηµερώνεται από τον εργοδότη και τους εργαζοµένους για οποιοδήποτε παράγοντα στο χώρο εργασίας που έχει επίπτωση στην υγεία (παρ.5 του άρθρου 18 του Ν.3850/2010).

Η επίβλεψη της υγείας των εργαζοµένων στον τόπο εργασίας δεν µπορεί να συνεπάγεται οικονομική επιβάρυνση γι’ αυτούς και πρέπει να γίνεται κατά τη διάρκεια των ωρών εργασίας τους (παρ.6 του άρθρου 18 του Ν.3850/2010).

Ο γιατρός εργασίας έχει, κατά την άσκηση του έργου του, ηθική ανεξαρτησία απέναντι στον εργοδότη και στους εργαζοµένους. Τυχόν διαφωνία του µε τον εργοδότη, για θέµατα της αρµοδιότητάς του, δεν µπορεί να αποτελέσει λόγο καταγγελίας της σύµβασής του. Σε κάθε περίπτωση η απόλυση του γιατρού εργασίας πρέπει να είναι αιτιολογημένη (παρ.7 του άρθρου 18 και παρ.4 του άρθρου 15 του Ν.3850/2010).

Ο γιατρός εργασίας στο πλαίσιο των υποχρεώσεών του και των υποχρεώσεων του εργοδότη, σύµφωνα µε τις κείµενες ειδικές διατάξεις, εφόσον η επιχείρηση δεν διαθέτει την κατάλληλη υποδοµή, έχει υποχρέωση να παραπέµπει τους εργαζοµένους για συγκεκριµένες συµπληρωµατικές ιατρικές εξετάσεις. Οι εξετάσεις αυτές διενεργούνται σε ΕΞ.Υ.Π.Π., ή σε κατάλληλες υπηρεσίες του ιδιωτικού τοµέα ή σε προσδιοριζόµενες από τους Υπουργούς Εργασίας και Κοινωνικής Ασφάλισης και Υγείας και Κοινωνικής Αλληλεγγύης αρμόδιες μονάδες των ασφαλιστικών οργανισμών ή του Εθνικού Συστήµατος Υγείας (Ε.Σ.Υ.). Στη συνέχεια ο γιατρός εργασίας λαµβάνει γνώση και αξιολογεί τα αποτελέσματα των παραπάνω εξετάσεων. Οι δαπάνες που προκύπτουν από την εφαρµογή της παραγράφου αυτής βαρύνουν τον εργοδότη (παρ.8 του άρθρου 18 του Ν.3850/2010).

Για κάθε εργαζόμενο ο γιατρός εργασίας της επιχείρησης τηρεί σχετικό ιατρικό φάκελο. Επιπλέον καθιερώνεται και περιλαµβάνεται στον ιατρικό φάκελο, ατοµικό βιβλιάριο επαγγελµατικού κινδύνου, όπου αναγράφονται τα αποτελέσματα των ιατρικών και εργαστηριακών εξετάσεων, κάθε φορά που ο εργαζόμενος υποβάλλεται σε αντίστοιχες εξετάσεις. ∆ικαιούνται να λαµβάνουν γνώση του φακέλου και του ατοµικού βιβλιαρίου του εργαζοµένου οι υγειονοµικοί επιθεωρητές της αρµόδιας Επιθεώρησης Εργασίας και οι γιατροί του ασφαλιστικού οργανισμού, στον οποίο ανήκει ο εργαζόµενος, καθώς και ο ίδιος ο εργαζόµενος. Σε κάθε περίπτωση παύσης της σχέσης εργασίας, το βιβλιάριο παραδίδεται στον εργαζόµενο που αφορά (παρ.9 του άρθρου 18 του Ν.3850/2010).

Απαγορεύεται η αναγραφή και επεξεργασία στο ατοµικό βιβλιάριο επαγγελµατικού κινδύνου του εργαζοµένου, στοιχείων ή δεδοµένων άλλων πέραν των αποτελεσμάτων των ιατρικών και εργαστηριακών εξετάσεων στις οποίες αυτός υποβάλλεται κάθε φορά, σύµφωνα µε τη διάταξη της παραγράφου 9. Επιπλέον ιατρικά δεδομένα επιτρέπεται να συλλεγούν, µε επιμέλεια του ίδιου του εργαζοµένου προκειµένου να αποτελέσουν αντικείµενο επεξεργασίας, µόνο εφόσον αυτό είναι απολύτως απαραίτητο: α) για την αξιολόγηση της καταλληλότητάς του για µια συγκεκριµένη θέση ή εργασία, β) για την εκπλήρωση των υποχρεώσεων του εργοδότη για την υγεία και την ασφάλεια των εργαζοµένων και γ) για τη θεμελίωση των δικαιωμάτων του εργαζομένου και αντίστοιχη απόδοση κοινωνικών παροχών (παρ.10 του άρθρου 18 του Ν.3850/2010).

Όσοι αναγράφουν ή συλλέγουν ή επεξεργάζονται στοιχεία ή δεδοµένα κατά παράβαση της παραγράφου 10 τιµωρούνται µε τις διοικητικές και ποινικές κυρώσεις που προβλέπονται στις διατάξεις των άρθρων 21 και 22 του ν. 2472/1997 «Προστασία του ατόµου από την επεξεργασία δεδοµένων προσωπικού χαρακτήρα» (ΦΕΚ 50/Α΄), αντίστοιχα, και πλέον, μετά την κατάργησή τους με το άρθρο 84 του Ν.4624/2019 «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις» (ΦΕΚ 137/29-08-2019 τ.Α’) µε τις ποινικές και διοικητικές κυρώσεις που προβλέπονται στις διατάξεις των άρθρων 81 και 82 του ιδίου Νόμου (4624/2019). Σε περίπτωση πρόκλησης περιουσιακής ή ηθικής βλάβης εφαρμόζεται μετά την κατάργηση ομοίως του άρθρου 23 του Ν. 2472/1997, το άρθρο 80 του Ν.4624/2019 (ΦΕΚ 137/29-08-2019 τ.Α’) (παρ.11 άρθρου 18 Ν.3850/2010).

**5. Προσόντα γιατρού εργασίας**

Καθήκοντα ιατρού εργασίας μπορούν να ασκούν:

α) Οι ιατροί που κατέχουν την ειδικότητα της ιατρικής της εργασίας,

β) Οι ιατροί που κατέχουν τίτλο οιασδήποτε ειδικότητας, πλην της ιατρικής της εργασίας, και έχουν εκτελέσει καθήκοντα ιατρού εργασίας σε επιχειρήσεις προ της 15ης Μαΐου 2009,

γ) Οι ιατροί χωρίς ειδικότητα οι οποίοι έχουν ασκήσει καθήκοντα ιατρού εργασίας σε επιχειρήσεις συνεχώς επί επτά (7) τουλάχιστον έτη μέχρι και τις 15 Μαΐου 2009.

2. Οι ιατροί της παρ. 1 μπορούν να ασκούν καθήκοντα ιατρού εργασίας σε όλες τις περιφέρειες ιατρικών συλλόγων της χώρας, χωρίς άδεια των συλλόγων αυτών.

3. Ο ιατρός εργασίας υπάγεται απευθείας στη διοίκηση της επιχείρησης (άρθρο 16 του Ν.3850/2010, όπως αντικαταστάθηκε από τις διατάξεις της παρ. 1 του άρθρου 13ο της ΠΝΠ 20/20-3-20 (ΦΕΚ 68/20-3-20 τ.Α’), όπως αυτή κυρώθηκε με το Ν.4683/2020 (ΦΕΚ 83/10-04-2020 τ.Α’)

**Επιπρόσθετα θα πρέπει να διαθέτει εμπειρία τουλάχιστον δύο (2) ετών ως Γιατρός Εργασίας σε ΟΤΑ Α’ βαθμού.**

**6. ∆ιάρκεια σύµβασης**

Η διάρκεια της σύμβασης ορίζεται σε δύο (2) έτη αρχής γενομένης από την ημερομηνία υπογραφής της σύμβασης.

**Η ΣΥΝΤΑΞΑΣΑ Ο ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ**

**ΔΙΟΙΚΗΤΙΚΩΝ ΥΠΗΡΕΣΙΩΝ**

**ΚΑΡΥΔΟΥ ΜΑΡΙΑ ΡΑΛΛΗ ΧΡΙΤΙΝΑ**

**Η ΓΕΝΙΚΗ ΓΡΑΜΜΑΤΕΑΣ**

**ΔΗΜΟΥ ΞΑΝΘΗΣ**

**ΨΩΜΑ ΣΟΦΙΑ**

****

**ΕΛΛΗΝΙΚΗ ∆ΗΜΟΚΡΑΤΙΑ Ξάνθη, 5 Μαΐου 2022**

**ΝΟΜΟΣ ΞΑΝΘΗΣ**

**∆ΗΜΟΣ ΞΑΝΘΗΣ**

**∆ΙΕΥΘΥΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ**

**ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ**

**«ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ»**

**ΠΡΟΫΠΟΛΟΓΙΣΜΟΣ ΜΕΛΕΤΗΣ ΓΙΑ ΔΥΟ ΕΤΗ:**

**23.418,64 ΕΥΡΩ**

**ΕΝ∆ΕΙΚΤΙΚΟΣ ΠΡΟΫΠΟΛΟΓΙΣΜΟΣ**

**1.Κόστος γιατρού εργασίας για δύο έτη**

Σύμφωνα µε την κείμενη νοµοθεσία το κόστος του γιατρού εργασίας υπολογίζεται να ανέλθει στο ποσό των 25.026,17 € σύμφωνα µε τον παρακάτω πίνακα:

|  |  |  |  |  |  |  |
| --- | --- | --- | --- | --- | --- | --- |
| **ΥΠΗΡΕΣΙΑ** | **Ώρες/έτος** | **Τιµή ώρας** | **Κόστος άνευ**  **ΦΠΑ** | **ΦΠΑ**  Εταιρείες Εξωτερικών Υπηρεσιών Προστασίας και Πρόληψης (ΕΞΥΠ) | **Ετήσιο Κόστος µε ΦΠΑ (24%)** | **Συνολικό κόστος για δύο (2) έτη** |
| Γιατρός εργασίας | 269,8 | 35,00 | 9.443,00 | 2.266,32 | 11.709,32 | 23.418,64 |

Το κόστος θα βαρύνει τον ΚΑ εξόδου 02.00.6117.02, µε τίτλο «Υπηρεσίες προστασίας και πρόληψης για την υγιεινή και ασφάλεια των εργαζομένων στο Δήμο Ξάνθης από Γιατρό Εργασίας» του προϋπολογισμού του Δήμου Ξάνθης οικονομικού έτους 2022 και τους αντίστοιχους κωδικούς αριθμούς των οικονομικών ετών 2023 και 2024.

**2.Απαλλαγή από το ΦΠΑ**

Οι γιατροί εργασίας απαλλάσσονται από το ΦΠΑ, όχι όµως οι εταιρείες Εξωτερικών Υπηρεσιών Προστασίας και Πρόληψης (ΕΞΥΠ) (ΠΟΛ. 1168/1125529/8239/989/β0014/16.12.2008, ΓνΝΣΚ 297/08).

**Η ΣΥΝΤΑΞΑΣΑ Ο ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ**

**ΔΙΟΙΚΗΤΙΚΩΝ ΥΠΗΡΕΣΙΩΝ**

**ΚΑΡΥΔΟΥ ΜΑΡΙΑ ΡΑΛΛΗ ΧΡΙΤΙΝΑ**

**Η ΓΕΝΙΚΗ ΓΡΑΜΜΑΤΕΑΣ**

**ΔΗΜΟΥ ΞΑΝΘΗΣ**

**ΨΩΜΑ ΣΟΦΙΑ**

**ΣΥΝΑΨΗ ΣΥΜΒΑΣΗΣ ΠΑΡΟΧΗΣ ΥΠΗΡΕΣΙΩΝ**

**ΜΕ ΓΙΑΤΡΟ ΕΡΓΑΣΙΑΣ**

**ΠΡΟΣ**

Το Δήμο Ξάνθης

Διεύθυνση Οικονομικών Υπηρεσιών

**ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ**

**1.Κόστος γιατρού εργασίας για δύο έτη**

Σύμφωνα µε την κείμενη νομοθεσία το κόστος του γιατρού εργασίας υπολογίζεται να ανέλθει στο ποσό των **…………………. €,** σύμφωνα µε την παρακάτω προσφορά:

|  |  |  |  |  |  |  |
| --- | --- | --- | --- | --- | --- | --- |
| **ΥΠΗΡΕΣΙΑ** | **Ώρες/έτος** | **Τιµή ώρας** | **Κόστος άνευ**  **ΦΠΑ** | **Κόστος µε ΦΠΑ** (Εταιρείες Εξωτερικών Υπηρεσιών Προστασίας και Πρόληψης (ΕΞΥΠ) **(24%)** | **Ετήσιο Κόστος µε ΦΠΑ (24%)** | **Συνολικό κόστος για δύο (2) έτη** |
| Γιατρός εργασίας | 269,8 |  |  |  |  |  |

Μέγιστος χρόνος απασχόλησης του γιατρού εργασίας είναι οι **269,8** ώρες, ο οποίος όμως θα κυμαίνεται αναλόγως του αριθμού των εργαζομένων που θα απασχολούνται κατά τη διάρκεια της σύμβασης.

Σε περίπτωση αλλαγής της υφιστάμενης κατάστασης του προσωπικού ως προς τον αριθμό των εργαζομένων λόγω πρόσληψης, λήξης της σύμβασης, συνταξιοδότησης, διαθεσιμότητας, κινητικότητας κλπ θα υπάρχει έγγραφη ενημέρωση από την υπηρεσία και αντίστοιχη αύξηση ή μείωση των ωρών εργασίας με αντίστοιχη αύξηση ή μείωση του κόστους, με βάση την προσφερθείσα τιμή ανά ώρα.

**2.Απαλλαγή από το ΦΠΑ**

Οι γιατροί εργασίας απαλλάσσονται από το ΦΠΑ, όχι όμως οι εταιρείες Εξωτερικών Υπηρεσιών Προστασίας και Πρόληψης (ΕΞΥΠ) (ΠΟΛ. 1168/1125529/8239/989/β0014/16.12.2008, ΓνΝΣΚ 297/08).

**Ξάνθη, …../…../2022**

**Ο Προσφέρων**

**ΕΠΙΣΥΝΑΠΤΟΜΕΝΟΣ ΠΙΝΑΚΑΣ ΤΟΠΟΥ ΠΑΡΟΧΗΣ ΥΠΗΡΕΣΙΩΝ**

**ΤΟΥ ΓΙΑΤΡΟΥ ΕΡΓΑΣΙΑΣ**

|  |  |
| --- | --- |
| **Α/Α** | **∆ΗΜΟΤΙΚΕΣ ΕΓΚΑΤΑΣΤΑΣΕΙΣ** |
| 1 | ΔΗΜΑΡΧΙΑΚΟ ΜΕΓΑΡΟ (ΠΛΑΤΕΙΑ ΔΗΜΟΚΡΑΤΙΑΣ ΞΑΝΘΗ) |
| 2 | ΔΙΕΥΘΥΝΣΗ ΠΕΡΙΒΑΛΛΟΝΤΟΣ & ΠΟΙΟΤΗΤΑΣ ΖΩΗΣ (ΚΤΙΡΙΟ ΚΑΠΝΙΚΟΥ ΣΤΑΘΜΟΥ) |
| 3 | ΤΜΗΜΑ ΣΥΝΤΗΡΗΣΗΣ ΥΠΟΔΟΜΩΝ & ΗΛΕΚΤΡΟΜΗΧΑΝΟΛΟΓΙΚΟ ΤΜΗΜΑ (ΥΔΡΑΣ) |
| 4 | ΔΙΕΥΘΥΝΣΗ ΚΕΠ (ΣΜΥΡΝΗΣ- ΑΓΙΟΥ ΕΛΕΥΘΕΡΙΟΥ) |
| 5 | ΔΥΕΥΘΥΝΣΗ ΔΟΜΗΣΗΣ (ΚΑΠΝΕΡΓΑΤΩΝ) |
| 6 | ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ & ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ (ΚΤΙΡΙΟ ΚΩΝ/ΝΟΣ ΜΠΕΝΗΣ ΠΛΑΤΕΙΑ ΔΙΟΙΚΗΤΗΡΙΟΥ) |
| 7 | ΤΜΗΜΑ ΚΑΘΑΡΙΟΤΗΤΑΣ & ΑΝΑΚΥΚΛΩΣΗΣ (ΚΤΙΡΙΟ ΣΔΑΝΞ, ΠΑΡΟΔΟΣ 2ου ΧΙΛ. ΞΑΝΘΗΣ ΚΑΒΑΛΑΣ) |
| 8 | ΔΗΜΟΤΙΚΟ ΔΙΑΜΕΡΙΣΜΑ ΕΥΜΟΙΡΟΥ |
| 9 | ΔΗΜΟΤΙΚΟ ΔΙΑΜΕΡΙΣΜΑ ΚΙΜΜΕΡΙΩΝ |
| 10 | ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΣΤΑΥΡΟΥΠΟΛΗΣ (ΔΗΜΟΤΙΚΗ ΕΝΟΤΗΤΑ ΣΤΑΥΡΟΥΠΟΛΗΣ) |
| 11 | ΑΘΛΗΤΙΚΕΣ ΕΓΚΑΤΑΣΤΑΣΕΙΣ ΔΗΜΟΥ ΞΑΝΘΗΣ |
| 12 | ΔΗΜΟΤΙΚΑ ΚΟΙΜΗΤΗΡΙΑ ΞΑΝΘΗΣ |
| 13 | ΚΕΝΤΡΑ ΥΠΟΣΤΗΡΙΞΗΣ ΡΟΜΑ (ΔΡΟΣΕΡΟ) |
| 14 | ΔΙΕΥΘΥΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ - ΥΓΕΙΑΣ –ΠΑΙΔΕΙΑΣ- ΑΘΛΗΤΙΣΜΟΥ & ΠΟΛΙΤΙΣΜΟΥ – ΚΕΝΤΡΑ ΚΟΙΝΟΤΗΤΑΣ (ΓΕΩΡΓΙΟΥ ΣΤΑΥΡΟΥ) |
| 15 | ΓΡΑΦΕΙΑ Α/ΘΜΙΑΣ - Β/ΘΜΙΑΣ ΣΧΟΛΙΚΗΣ ΕΠΙΤΡΟΠΗΣ & ΔΙΑ ΒΙΟΥ ΜΑΘΗΣΗΣ (ΚΟΝΙΤΣΗΣ) |
| 16 | ΓΡΑΦΕΙΑ ΜΗΤΡΩΩΝ & ΔΙΑΔΙΚΑΣΙΩΝ ΠΡΟΣΩΠΙΚΟΥ & ΝΟΜΙΚΗ ΥΠΗΡΕΣΙΑ (ΟΡΦΕΩΣ & ΑΝΤΙΚΑ) |

**Η ΣΥΝΤΑΞΑΣΑ Ο ΠΡΟΪΣΤΑΜΕΝΗ ΤΟΥ ΤΜΗΜΑΤΟΣ**

**ΔΙΟΙΚΗΤΙΚΩΝ ΥΠΗΡΕΣΙΩΝ**

**ΚΑΡΥΔΟΥ ΜΑΡΙΑ ΡΑΛΛΗ ΧΡΙΤΙΝΑ**

**Η ΓΕΝΙΚΗ ΓΡΑΜΜΑΤΕΑΣ**

**ΔΗΜΟΥ ΞΑΝΘΗΣ**

**ΨΩΜΑ ΣΟΦΙΑ**